****

**ЧӐВАШ РЕСПУБЛИКИН**

**САККУНӖ**

### ЧӐВАШ РЕСПУБЛИКИН

### "ЧӐВАШ РЕСПУБЛИКИНЧЕ АДМИНИСТРАТИВЛӐ ПРАВӐНА ПӐСНИСЕМ ҪИНЧЕН" САККУННЕ

### улшӐнусем кӖртесси ҫинчен

*Чӑваш Республикин Патшалӑх Канашӗ*

*2018 ҫулхи раштав уйӑхӗн 18-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче административлӑ правӑ­на пӑснисем ҫинчен" 2003 ҫулхи утӑ уйӑхӗн 23-мӗшӗнчи 22 №-лӗ саккунне (Чӑваш Республикин Патшалӑх Канашӗн ведомоҫӗсем, 2003, 55 №; 2005, 62, 64, 65 №-сем; 2006, 69, 72 №-сем; 2007, 73, 74 №-сем; 2008, 75, 77, 78 №-сем; 2009, 81, 82 №-сем; 2010, 84, 86 №-сем; 2011, 88–91 №-сем; 2012, 92 (I том), 94, 96 №-cем; Чӑваш Республикин Саккунӗсен пуххи, 2013, 7,   
12 №-сем; 2014, 3, 6, 9, 11, 12 №-сем; 2015, 6, 10 №-сем; 2016, 3, 4, 10,   
11 №-сем; 2017, 2–4, 7, 11 №-сем; "Республика" хаҫат, 2017, раштав уйӑхӗн   
27-мӗшӗ; 2018, нарӑс уйӑхӗн 21-мӗшӗ, ҫу уйӑхӗн 8-мӗшӗ, ҫӗртме уйӑхӗн   
27-мӗшӗ, раштав уйӑхӗн 5-мӗшӗ) ҫакӑн пек улшӑнусем кӗртес:

1) III сыпӑка ҫакӑн пек ҫырса 244 статья хушса хурас:

"**244 статья. Чӑваш Республикин территорийӗнче никотина ӑша илмелли электронлӑ хатӗрсене, никотина ӑша илмел­ли электронлӑ хатӗрсем валли шӗвексене тата никоти­на ӑша илмелли электронлӑ хатӗрсем валли никотинлӑ мар шӗвексене сутас ӗҫе чарнине пурнӑҫламанни**

Чӑваш Республикин территорийӗнче никотина ӑша илмелли электронлӑ хатӗрсене, никотина ӑша илмелли электронлӑ хатӗрсем валли шӗвексене тата никотина ӑша илмелли электронлӑ хатӗрсем валли никотинлӑ мар шӗвексене 18 ҫула ҫитмен ҫынсене сутнӑшӑн –

граждансене – виҫӗ пин те пилӗк ҫӗр тенкӗрен пуҫласа пилӗк пин тенкӗ таран; должноҫри ҫынсене – пилӗк пинрен пуҫласа вунӑ пин тенкӗ таран; юридически сӑпатсене вунӑ пинрен пуҫласа ҫирӗм пин тенкӗ таран административлӑ штраф тӳлеттереҫҫӗ.";

2) 33 статьян 2-мӗш пайӗн "в" пунктри пӗрремӗш абзацне "211," цифрӑ­сем хыҫҫӑн "244," цифрӑсем хушса хурас;

3) 34 статьян 2-мӗш пайӗн "в" пунктри пӗрремӗш абзацне "241," цифрӑ­сем хыҫҫӑн "244," цифрӑсем хушса хурас.

**2 статья**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули